CELEX: 62009TN0350
Language: hu
Date: 2009-09-04 00:00:00
Title: T-350/09. sz. ügy: 2009. szeptember 4-én benyújtott kereset — ICO Satellite kontra Bizottság

7.11.2009   
            
            
               HU
            
            
               Az Európai Unió Hivatalos Lapja
            
            
               C 267/76
            
         2009. szeptember 4-én benyújtott kereset — ICO Satellite kontra Bizottság
   (T-350/09. sz. ügy)
   2009/C 267/137
   Az eljárás nyelve: angol
   
      Felek
   
   
      Felperes: ICO Satellite Ltd (Slough, Egyesült Királyság) (képviselő: S. Tupper Solicitor)
   
      Alperes: az Európai Közösségek Bizottsága
   
      Kereseti kérelmek
   
   
               —
            
            
               Az Elsőfokú Bíróság nyilvánítsa semmisnek a páneurópai mobil műholdas szolgáltatásokat nyújtó rendszerek (MSS) üzemeltetőinek kiválasztásáról szóló, 2009. május 13-i 2009/449/EK bizottsági határozatot az EK 230. és 231. cikk alapján;
            
         
               —
            
            
               az Elsőfokú Bíróság az alperest kötelezze a költségek viselésére és az Elsőfokú Bíróság által megfelelőnek tartott bármely egyéb szankció teljesítésére.
            
         
      Jogalapok és fontosabb érvek
   
   A felperes a keresetével a páneurópai mobil műholdas szolgáltatásokat nyújtó rendszerek (MSS) üzemeltetőinek kiválasztásáról szóló, 2009. május 13-i 2009/449/EK bizottsági határozat (1) semmisnek nyilvánítását kéri.
   A felperes előterjeszti, hogy a megtámadott határozat megfosztja őt a nemzetközi jog alapján jogszerűen megszerzett tulajdonjogától. A felperes ezenfelül azt állítja, hogy a megtámadott határozat jogellenes, mert a Bizottság:
   
               a)
            
            
               hátrányosan megkülönböztette a felperest, mivel az Inmarsat Ventures Limited Council („Inmarsat”) korábbi elnökét bevonta határozathozatali eljárásba, ezáltal lényeges eljárási követelményeket sértett meg és megsértette az egyenlő bánásmód elvét; és
            
         
               b)
            
            
               ésszerűtlenül járt el, mivel az Inmarsatot és a Solaris Mobile Limitedet választotta a felperes helyett, jóllehet az utóbbi — állítása szerint — objektíve jobb helyzetben van az MSS nyújtására.
               A felperes szerint a megtámadott határozat elfogadásával az alperes aránytalanul, hátrányosan megkülönböztető módon és a felperes jogos elvárásaival ellentétesen járt el. A felperes előterjeszti továbbá, hogy a megtámadott határozat megsérti az emberi jogok európai egyezménye (EJEE) 1. kiegészítő jegyzőkönyvének 1. cikkében oltalmazott tulajdon békés élvezetének jogát, valamint az EJEE 6. cikkében megfogalmazott polgári jogi jogok — beleértve a tulajdonjogok — élvezetéhez való jogot és a tisztességes és nyilvános tárgyaláshoz való jogot.
            
         
      (1)  A páneurópai mobil műholdas szolgáltatásokat nyújtó rendszerek (MSS) üzemeltetőinek kiválasztásáról szóló, 2009. május 13-i 2009/449/EK bizottsági határozat (az értesítés a C(2009) 3746. számú dokumentummal történt) (HL 2009. L 149., 65. o.).